Page:Oxford Book of English Verse 1250-1900.djvu/50

 Quhair scho was wont to sit full merk Into that deip dungeoun; And evir quhill scho wes in quert, That was hir a lessoun.

Sa weill the Lady luvit the Knycht That no man wald scho tak: Sa suld we do our God of micht That did all for us mak; Quhilk fullily to deid was dicht, For sinfull manis sak, Sa suld we do beth day and nycht, With prayaris to him mak.

This King is lyk the Trinitie, Baith in hevin and heir; The manis saule to the Lady, The Gyand to Lucefeir, The Knycht to Chryst, that deit on tre And coft our synnis deir; The pit to Hele with panis fell, The Syn to the woweir.

The Lady was wowd, but scho said nay With men that wald hir wed; Sa suld we wryth all sin away That in our breist is bred. I pray to Jesu Chryst verray, For ws his blud that bled, To be our help on domisday Quhair lawis ar straitly led.

quert] prison. coft] bought. straitly led] strictly carried out.